Държавен вестник, бр. 83, 2021 г., стр. 21

БРОЙ  83	
Д Ъ Р Ж А В Е Н  В Е С Т Н И К 	
СТР.  21  
Изменения на Техническия кодекс за контрол на емисиите на азотни оксиди от морски 
дизелови двигатели
(Технически кодекс за NOх от 2008 г.)
(Приети с Резолюция MEPC.177(58) на Комитета по опазване на морската среда на Международ­
ната морска организация на 10 октомври 2008 г. В сила за Република България от 1 юли 2010 г.)
1 
КОМИТЕТЪТ ПО ОПАЗВАНЕ НА МОРСКАТА СРЕДА, 
КАТО ПРИПОМНЯ член 38, буква (а) от Конвенцията за Международната морска организация 
относно функциите на Комитета по опазване на морската среда (Комитета), възложени му от 
международни конвенции за предотвратяване и контрол на замърсяването на морето, 
КАТО ОТБЕЛЯЗВА член 16 от Международната конвенция за предотвратяване на 
замърсяването от кораби от 1973 г. (наричана по-долу „Конвенцията от 1973 г.“), член VI от 
Протокола от 1978 г. относно Международната конвенция за предотвратяване на замърсяването 
от кораби от 1973 г. (наричан по-долу „Протокол от 1978 г.“) и член 4 от Протокола от 1997 г. 
за изменение на Международната конвенция за предотвратяване на замърсяването от кораби от 
1973 г., изменена с Протокола от 1978 г., отнасящ се до нея (наричан по-долу „Протокол от 
1997 г.“), които заедно определят процедурата за изменение на Протокола от 1997 г. и 
предоставят на съответния орган на Организацията функцията да разглежда и приема 
изменения на Конвенцията от 1973 г., изменена от протоколите от 1978 г. и 1997 г., 
КАТО ОТБЕЛЯЗВАТ СЪЩО, че с Протокола от 1997 г. Анекс VI, озаглавен „Правила за 
предотвратяване замърсяването на въздуха от кораби“ (наричан по-долу „Анекс VI“), е добавен 
към Конвенцията от 1973 г., 
КАТО ОТБЕЛЯЗВАТ ДОПЪЛНИТЕЛНО правило 13 от Анекс VI към MARPOL, който прави 
Техническия кодекс за контрол на емисиите на азотни оксиди от морски дизелови двигатели 
(Технически кодекс за NOх от 2008 г.) задължителен съгласно този Анекс, 
КАТО РАЗГЛЕЖДА проекта за изменения на Техническия кодекс за NOx, 
1. ПРИЕМА в съответствие с член 16, параграф 2, буква (d) от Конвенцията от 1973 г. 
измененията на Техническия кодекс за NOх посочени в приложението към настоящата 
резолюция; 
2. ОПРЕДЕЛЯ в съответствие с член 16, параграф 2, буква (f), точка (iii) от Конвенцията от 
1973 г., че измененията се считат за приети към 1 януари 2010 г., освен ако преди тази дата, не 
по-малко от една трета от Страните или Страните, чиито обединен търговски флот съставлява 
не по-малко от 50 процента от бруто тонажа на световния търговски флот, са съобщили на 
Организацията своето възражение срещу измененията; 
3. ПРИКАНВА Страните да отбележат, че в съответствие с член 16, параграф 2, буква (g), точка 
(ii) от Конвенцията от 1973 г. посочените изменения влизат в сила на 1 юли 2010 г. след 
приемането им в съответствие с параграф 2 по-горе; 
4. ИЗИСКВА генералния секретар, в съответствие с член 16, параграф 2, буква (е) от 
Конвенцията от 1973 г., да предаде на всички Страни по Конвенцията от 1973 г., изменена от 
протоколите от 1978 г. и 1997 г., заверени копия на настоящата резолюция и текста на 
измененията, съдържащи се в приложението; 
5. ИЗИСКВА СЪЩО генералния секретар да предаде на членовете на Организацията, които не 
са Страни по Конвенцията от 1973 г., изменена от протоколите от 1978 и 1997 г., копия от 
настоящата резолюция и приложението към нея;